ईआईएल का शुद्ध लाभ 32 फीसदी से अधिक बढ़ा  
इंजीनियर्स इंडिया को मार्च में समाप्त तिमाही के दौरान 165.57 करोड़ रुपये का शुद्ध लाभ हुआ, जो पिछले साल की इसी तिमाही से 32.54% अधिक है।
इंजीनियर्स इंडिया लिमिटेड (ईआईएल) को मार्च, 2011 में समाप्त तिमाही के दौरान 165.57 करोड़ रुपये का शुद्ध लाभ हुआ है, जो इससे पिछले साल की इसी तिमाही से 32.54 फीसदी अधिक है। इससे पिछले साल की इसी तिमाही में कंपनी को 124.92 करोड़ रुपये का शुद्ध लाभ हुआ था।  आलोच्य तिमाही में कंपनी की कुल परिचालन आय भी बढ़कर 946.53 करोड़ रुपये पर पहुंच गई, जो इससे पिछले साल की समान तिमाही में 640.33 करोड़ रुपये थी। मार्च, 2011 में समाप्त पूरे वित्तवर्ष के दौरान कंपनी का शुद्ध लाभ बढ़कर 531.29 करोड़ रुपये पर पहुंच गया, जो पिछले साल 440.47 करोड़ रुपये था।  कंपनी के निदेशक मंडल ने अपने शेयरधारकों को प्रति शेयर पर 4 रुपये का लाभांश और 1 रुपये का अंतरिम लाभांश देने की सिफारिश की है।